hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en eu en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Եզրակացություններ անելու ժամանակը — Անի Բլոգ
Օգոստոսի 3, 2016Օգոստոսի 3, 2016 Անի Գասպարյան
Եվ այսօր ամենահաճախ տրվող հարցն է՝ ինչպե՞ս է ծավալվելու հետագա պայքարը: Բայց մինչ դրան անդրադառնալը նախ վերլուծենք 15-օրյա ապստամբության դասերը, որոնք որքան որ կարևոր են իշխանությունների համար, նույնքան և ավելի կարևոր՝ հասարակության:
Բայց անկախ ամեն ինչից, ժողովրդի զգալի մասն ընդունեց ծռերին, հավատաց ու սիրեց: Սա էլ մեր երկրում ազնվության դեֆիցիտի հետևանք է: Մարդիկ գռփող ու թալանող օլիգարխների, կոռումպացված իշխանավորների ու բութ անտարբերությամբ գոյատևող հոծ բազմության կողքին հանկարծ տեսան ինքնազոհողության գնացող մարտիկների, ինքնազոհողություն՝ հանուն ավելի լավ Հայաստանի:
Այսպիսով, ակնհայտ դարձավ, որ ապաքաղաքական պայքարը, որն ունի քաղաքական նպատակ, նոնսենս է ու դատապարտված է ձախողման:
Մյուս կողմից՝ այս 15 օրերը վերահաստատեցին, որ մեր քաղաքական դաշտում լիակատար կոլապս է: Կան հատուկենտ գործիչներ, բայց ոչ քաղաքական ուժեր: Տպավորություն էր, թե քաղաքական դաշտը խորը քնի մեջ է և հայտարարությունների տեսքով պարզապես երբեմն-երբեմն հիշեցնում է իր գոյության մասին: Իսկ փոփոխության հասնելու համար պետք է քաղաքական ուժ, մեծ ուժ, հնարավորինս լայն կոնսոլիդացիա: Եվ պայքարը գնալով կազմալուծվեց, մի կողմից, իշխանությունների հետևողական ձերբակալությունների հետևանքով, մյուս կողմից՝ շարժման անկազմակերպ ու հախուռն վիճակի, որտեղ կամաց-կամաց առաջնորդի դերը ստանձնեցին խզմալյանականները՝ վերջնականապես տապալելով ազնիվ ընդվզումը:
Փոխարենը նոր ուժ հավաքեց իշխանությունը: Այո, երբ Սերժ Սարգսյանն իր հայտնի ելույթի ամփոփիչ խոսքում ասաց, որ մենք՝ որպես պետություն, այս փորձությունից դուրս եկանք ավելի ուժեղացած, սա առավելապես վերաբերում էր իշխանությանը, քանի որ ժողովուրդն այս փորձությունից էլ ավելի ջլատվեց ու էլ ավելի խոր ճգնաժամի մեջ մտավ: Իսկ նախագահի այն հայտարարությունը, թե «եկել է եզրակացություններ կատարելու ժամանակը», և «ներհայաստանյան հասարակական և քաղաքական կյանքում անհրաժեշտ է արագացնել արմատական փոփոխությունների գործընթացը», մեղմ ասած, ժողովրդին որևէ հույս չեն ներշնչում, քանի որ նախկինում էլ եզրակացություններ անելու բազում առիթներ են եղել, սակայն արմատական փոփոխություններ այդպես էլ տեղի չեն ունեցել։ Համենայն դեպս միայն այն, որ նախագահն իր ելույթում գեթ մի խոսք չարտաբերեց հուլիսի 29-ի գիշերը ցույցի մասնակիցների նկատմամբ տեղի ունեցած վայրագությունների մասին, դառնորեն հուշում է, որ արմատական բարեփոխումների մասին թեզն իրատեսական չէ:
«Այո՛, Հայաստանի իշխանությունները կատարյալ չեն»,- հայտարարեց Սերժ Սարգսյանը՝ մոռանալով, սակայն, որ հանրությունը քննարկում է ոչ թե իշխանությունների կատարյալ լինել-չլինելու հարցը, այլ անկատար և ծայրահեղ անկատար լինելու խնդիրը:
Այնուամենայնիվ, վերջին իրադարձությունները ցույց տվեցին, որ մեր երկրի ու հասարակության առջև ծառացած խնդիրների հարցում մեղադրել միայն գործող իշխանությանն ու Սերժ Սարգսյանին, պարզապես կույր ատելության և թուլության հետևանք է: Հասարակությունն ու քաղաքական դաշտը պետք է բավականաչափ կամք ունենան օբյեկտիվորեն վերլուծելու իրավիճակը և ճիշտ գնահատեն իրենց քայլերը, հակառակ դեպքում կստացվի, որ ունենք ոչ ադեկվատ իշխանություն, միաժամանակ՝ ոչ ադեկվատ հասարակական-քաղաքական դաշտ, իսկ արանքում՝ ավելի ու ավելի հետընթաց ապրող պետություն:
Այն, որ իշխանությունները համապատասխան դասեր կքաղեն վերջին իրադարձություններից, քչերն են հավատում, ուստի հիմա առավել, քան երբևէ ներհայաստանյան հասարակական-քաղաքական կյանքում պետք է սկսվեն լուրջ վերադասավորումներ նոր պայքարի համար: Տարիներ ի վեր իշխանափոխության մասին երազող դաշտը պետք է հստակ հասկանա՝ պատրա՞ստ է արդյոք իշխանափոխության, թե ոչ: Համենայն դեպս, վերջին իրադարձությունները ցույց տվեցին, որ ոչ:
Այնպես որ իսկապես եկել է եզրակացություններ անելու ժամանակը…
«Հայաստանում քեզ երբեք դրսում չեն թողնի». ֆրանսահայ հայրենադարձ
​Յուսուֆ Քարշ. լուսանկարչության հայազգի Ռեմբրանդտը
Հունվարի 29, 2020 Անի Գասպարյան 0
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Մարդու իրավունքների առաջին պաշտպան, «Ընդդեմ իրավական կամայականության» ՀԿ գործադիր տնօրեն Լարիսա Ալավերդյանը հունվարի 28-ին Երևանում մի խումբ...
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն